|  Sinhalai |
| --- |
| Anagarika DharmapalaAnagarika Dharmapala |
| Gyventojų skaičius | 15 000 000 |
| Populiacija šalyse |  Šri Lanka:    13 876 245
 Jungtinė Karalystė:    100 000
 Australija:    73 849
 Italija:    68 738
 Tailandas:    62 000
 Jungtiniai Arabų Emyratai:    50 000
 Kanada:    19 830
 Malaizija:    10 000
 Naujoji Zelandija:    7 257 |
| Kalba (-os) | sinhalų |
| Religijos | dominuoja budizmas, yra daug krikščionių, mažos grupės ateistų, musulmonų ir kt. |
| Giminingos etninės grupės | bengalai ir kitos Indo-arijų tautos |

**Sinhalai** – didžiausia Šri Lankos etninė grupė kalbanti indoeuropiečių kalbų šeimai priklausančia sinhalų kalba. Sinhalai sudaro 75 % Šri Lankos gyventojų ir gyvena daugiausia pietvakarinėje ir centrinėje šalies dalyje.

Religija
--------

Dauguma sinhalų (93 %) yra Teravados budizmo, kuris yra stipriai paveiktas hinduizmo, pasekėjai. Hinduizmo įtaka pasireiškia ne dėl artumo su Indija, bet dėl to, kad iš Šiaurės Indijos atvykę sinhalai iki budizmo įvedimo III a. pr. m. e. buvo hinduistais. Be to, Šri Lankoje yra didelė musulmonų bendruomenė, kuri kilusi iš arabų pirklių bendruomenės.

Kilmė
-----

Pagal legendą sinhalai atsikraustė į Šri Lanką vadovaujami Kalingos (dabar Orisos provincija šiaurės rytų Indijoje) princo Vidžajos. O apie 247 m. pr. m. e. Ašokos sūnus Mahinda Šri Lankoje įdiegė budizmą. Pasaulyje yra apie 15 mln. sinhalų, dauguma gyvena Šri Lankoje, apie 400 000 užsienyje, daugiausiai pietryčių Azijoje, Artimuosiuose Rytuose ir Didžiojoje Britanijoje.

Etimologija
-----------

Sinhalai taip pat vadinami „helais" ar „sinhelais". *Sinha* reiškia liūtą, o *hela* – „pirmykštis". Žodis *Sinhala* reiškia „liūto žmonės" ir yra susijęs su mitu, aiškinančiu sinhalų protėvio, princo Vidžajos, kilmę. Paskutinė karalių dinastija saloje vadinosi sinhais ir iš čia kilo žodis *sinha*.

Geografinis pasiskirstymas
--------------------------

Sinhalų pasiskirstymas rajonuose procentais remiantis 2001 ar 1981 m. (kursyvu) surašymais.
Dauguma sinhalų gyvena Šri Lankoje (daugiausia pietinėje ir vakarinėje dalyje), bet yra didelės bendruomenės Pietryčių Azijoje ir Vidurio Rytuose, kur jie įdarbinami kaip darbininkai-imigrantai. Mažos bendruomenės taip pat yra Europoje (Didžioji Britanija ir Italija) ir Šiaurės Amerikoje (ypač Kanadoje).

Kalba
-----

Sinhalų kalba, vadinama „Helabasa", turi dvi formas: rašytinę ir žodinę. Rašytinė naudoja daugybę sanskrito žodžių, o žodinės kalbos formos yra unikalios. Dauguma senųjų sinhalų tekstų, tokių kaip *Hela Atuwa*, buvo sunaikinti, išvertus į pali. Kiti svarbūs sinhalų tekstai yra *Amar Wathura*, *Kavu Silumina*, *Jathaka Potha* ir *Sala Liheeniya*.

Šiuolaikiniai sinhalai
----------------------

Sinhalai save identifikuoja pagal sinhalų kalbą, paveldimumą (tačiau jie fiziškai nesiskiria nuo kaimyninių tautų) ir budizmą. Tuo jie skiriasi nuo Šri Lankos tautinės mažumos – tamilų. Pastaraisiais metais sinhalai pradėjo dominuoti politiniame ir ekonominiame salos gyvenime.

Dėl geros sveikatos priežiūros gyvenimo trukmė pasiekė 72 metus. Moterų emancipacija sukėlė daugybę socialinių pokyčių ir lyčių lygybę – tarp svarbių politikių buvo buvusi premjerė Sirimavo Bandaranaike ir prezidentė Chandrika Kumaratunga. Sinhalai turi stabilų gimstamumą, o jų gyventojų prieaugis, lyginant su Indija ir kitomis pietų Azijos šalimis, yra gan mažas.

Taip pat skaitykite
-------------------

* Šri Lankos istorija

Išnašos
-------

1. ↑  Department of Census and Statistics in Sri Lanka. (2001). Number and percentage of population by district and ethnic group. Available:
2. ↑  Nihal Jayasinghe. (2010). Letter to William Hague MP. Available:  Last accessed 03 September 2010.
3. ↑  Australian Government. (2008). Population of Australia. Available:. Last accessed 03 March 2008. The People of Australia - Statistics from the 2006 Census
4. ↑  Italian Government. (2008). Statistiche demografiche ISTAT. Available:. Last accessed 03 March 2009.
5. ↑  www.worldchristiandatabase.org
6. ↑
7. ↑  Stuart Michael. (2009). A traditional Sinhalese affair. Available:. Last accessed 03 March 2010.
8. ↑
9. ↑
10. ↑  Mahavamsa Archyvuota kopija 2008-10-30 iš Wayback Machine projekto. **(**angl.**)**
11. ↑  Ethnologue report for language code: sin
12. ↑  "Department of Census and Statistics


|  |  |
| --- | --- |
|  | Šis straipsnis yra tapęs savaitės straipsniu. |